Diari Oficial de la Generalitat Valenciana


Sumari del DOGV 7644, del 27-10-2015 (2015/8648)

DECRET 191/2015, de 23 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Europea de València.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8648


Data del document
:   23-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universidad Europea de València
    * centre d'ensenyament

DECRET 191/2015, de 23 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Europea de València. [2015/8648]  
La Universitat Europea de València va sol·licitar autorització per a implantar els ensenyaments universitaris oficials de Grau en Psicologia.  
El Consell Valencià d'Universitats i de Formació Superior va ser informat de la proposta d'implantació dels ensenyaments en sessió de 26 de març de 2015.  
L'Agència Valenciana d'Avaluació i Prospectiva (AVAP) ha emés l'informe favorable preceptiu.  
El pla d'estudis corresponent l'ha verificat el Consell d'Universitats.  
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 23 d'octubre de 2015,  
  
  
DECRETE  
  
Article 1. Autorització d'ensenyaments  
S'autoritza la Universitat Europea de València per a implantar, en el curs 2015-2016, els ensenyaments per a l'obtenció del títol oficial de Grau en Psicologia, amb 30 places de nou ingrés.  
  
Article 2. Inscripció en el registre i efectes  
L'autorització es comunicarà al Ministeri d'Educació, Cultura i Esport a l'efecte que eleve al Govern la proposta per a l'establiment del caràcter oficial del títol i l'inscriga en el Registre d'Universitats, Centres i Títols (RUCT), d'acord amb l'article 26 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, el rector o la rectora de la universitat, una vegada que el Govern haja aprovat el caràcter oficial del títol, ordenarà la publicació del pla d'estudis en el Boletín Oficial del Estado i en el Diari Oficial de la Comunitat Valenciana.  
  
Article 4. Seguiment  
Durant el curs acadèmic 2016-2017, l'Agència Valenciana d'Avaluació i Prospectiva (AVAP) durà a terme el seguiment del compliment del pla d'estudis verificat pel Consell d'Universitats, llevat que la data de la verificació inicial del títol implique que en aqueix curs haja de renovar-se'n l'acreditació.  
  
Article 5. Renovació de l'acreditació del títol  
Abans del transcurs de sis anys, a comptar de la data de la verificació inicial o des de l'última acreditació, els títols universitaris oficials de grau hauran de renovar l'acreditació en els termes establits en els articles 24.2 i 27bis del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 6. Expedició del títol  
Els títols universitaris els expedirà, en nom del rei, el rector o la rectora de la universitat, d'acord amb la normativa vigent.  
  
  
DISPOSICIONS ADDICIONALS  
  
Primera. Limitació de la despesa  
La implantació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, caldrà atendre-la amb els mitjans personals i materials de la Universitat Europea de València.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució del present decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà que es publique en el Diari Oficial de la Comunitat Valenciana.  
  
València, 23 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ